Drie mans Woensdag in hof na hulle glo bejaarde aanrand, dogter verkragDrie mans sal na verwagting Woensdag in die Oos-Londen landdroshof verskyn nadat hulle na bewering by ŉ huis ingebreek het en ŉ vrou verkrag het. Volgens ŉ polisiewoordvoerder, lt. Kol. Mtati Tana, het die drie mans, tussen die ouderdomme van 19 en 21, Sondagoggend by die plaashuis in Beacon Bay naby Oos-Londen ingebreek. Tana sê die mans het na bewering ŉ 72-jarige vrou wat in die huis woon aangerand en juweliersware, ŉ digitale kamera, ŉ selfoon en kos gesteel. Toe die mans die huis verlaat het, het hulle gesien hoe ŉ motor glo die vrou se dogter afgelaai het. Die mans het weggekruip totdat die motor weggery het waarna hulle glo die dogter gegryp het en na ŉ nabygeleë bos gesleep en verkrag het. Die drie mans is in die Ducats informele nedersetting in hegtenis geneem waar die gesteelde goedere teruggevind is.